હાડકાં વિના શરીરનું માંસ એક પિંડ જેવું જ હોય છે. ચાલતાં, ઊઠતાં, બેસતાં દરેક કાર્ય કરવામાં, દરેક કામમાં હાડકાં જ સાથ આપે છે. હાડકાંની મજબૂતાઈના લીધે શરીર કેટલાય આઘાત સહન કરી લે છે, પરંતુ જેમ જેમ ઉંમર વધે છે તેમ તેમ શરીરના અન્ય અવયવોની જેમ જ હાડકાં પણ નબળાં પડી જાય છે. પુરુષોમાં ચાલીસ વર્ષ પછી અને સ્ત્રીઓમાં રજોવૃત્તિ પછી હાડકાંમાં તાકાત રહેતી નથી. હાડકાંની આ નબળાઈને અસ્થિભંગુરતા અથવા ઓસ્ટિયોપોરોસિસ કહેવામાં આવે છે.